**Fejér Megyei Önkormányzat Közgyűlésének**

**149/2021. (VII.22.) határozata**

**a Duna–mente–Fejér megye különleges gazdasági övezettel kapcsolatos vagyonelemek fenntartásával összefüggő felhatalmazásról**

A Fejér Megyei Közgyűlés megtárgyalta a „Javaslat a Duna–mente–Fejér megye különleges gazdasági övezettel kapcsolatos szükséges intézkedések meghozatalára**”** című előterjesztést és az alábbi határozatot hozta:

a) A Közgyűlés felkéri elnökét, hogy folytasson tárgyalásokat a Duna–mente–Fejér megye különleges gazdasági övezetben tulajdonába került utak üzemeltetése, kezelése tekintetében a Magyar Közút Nzrt-vel, és a megállapodás-tervezetet terjessze a közgyűlés elé.

**Felelős**: Dr. Molnár Krisztián

elnök

**Határidő**: 2021. december 31.

b) A Közgyűlés felkéri elnökét, hogy folytasson tárgyalásokat az Iváncsa 0206 hrsz-ú, út művelési ágú ingatlan átadása tekintetében a Magyar Nemzeti Vagyonkezelő Zrt-vel, és annak eredményéről utólag tájékoztassa a közgyűlést.

c) A Közgyűlés felkéri elnökét, hogy az ingatlanra vonatkozó megállapodást követően az ingatlan ingatlannyilvántartási bejegyzése felől intézkedjen.

**Felelős**: Dr. Molnár Krisztián

elnök

**Határidő**: 2021. augusztus 30.

d) A Közgyűlés felkéri a jegyzőt, hogy az ingatlanbejegyzést követően a Fejér Megyei Önkormányzat vagyonáról és vagyongazdálkodásáról szóló 4/2013. (III.1.) önkormányzati rendeletének módosításáról gondoskodjon.

**Felelős**: Dr. Kovács Zoltán

megyei jegyző

**Határidő**: ingatlannyilvántartási bejegyzést követő 30 napon belül

Székesfehérvár, 2021. július 22.

Az aláírásban akadályozott

Dr. Molnár Krisztián

a megyei közgyűlés elnöke helyett:

**Pálffy Károly s.k. Dr. Kovács Zoltán s.k.**

a közgyűlés alelnöke megyei jegyző

Kivonat hiteléül: